****

**Előterjesztés**

**Sióagárd Község Önkormányzata Képviselő-testületének**

**2015. szeptember 24. napján tartandó soron következő ülésére**

*3. számú napirend*

**Tárgy: Sióagárdi Művelődési Ház 2015. I félévi beszámolójának elfogadása**

**Előterjesztő és előadó: Gerő Attila polgármester**

**Az előterjesztést készítette: Gerő Attila polgármester, Rikker Anita Márta közművelődési referens**

**Tisztelt Képviselő-testület!**

Sióagárd község közművelődési életét több tényező határozza meg. Az Önkormányzat a közművelődési feladatokat maga látja el, ennek érdekében működteti a Sióagárdi Művelődési Házat (7171 Sióagárd, Kossuth Lajos u. 1.sz.), valamint további közösségi színtérként működteti a Sióagárdi Televízió helyiségét (7171 Sióagárd, Kossuth Lajos u. 2), a Tájházat (7171 Sióagárd, Zrínyi u. 31), a Leányvár-pincefalu szabadtéri színpadát és KönyvtáriInformációs és Közösségi helyet (7171 Sióagárd, Kossuth u 2)

Sióagárd Község Önkormányzata 2015.03.26-i Képviselő-testületi ülésen a 33/2015 (III.26) határozatával fogadta el a Sióagárdi Művelődési Ház 2015. évi közművelődési tervét.

Sor került a Közművelődésről szóló 5/2000. (II. 14.) számú önkormányzati rendelet módosítására 2015.05.14-én, melynek értelmében „ A települési önkormányzat biztosítja a helyi közösségi színtérként működő Sióagárdi Művelődési Ház (7171 Sióagárd, Kossuth u 1) és a Könyvtári Információs és Közösségi hely (7171 Sióagárd, Kossuth u 2) nyitva tartását a hét valamely szabadnapján vagy munkaszüneti napján is, valamint havonta legalább egy alkalommal 21 óráig történő nyitva tartását”.

**Személyi állomány**:

A közművelődési feladatokat 3 fő kulturális közfoglalkoztatott és 1 fő megbízásos szerződéssel foglalkoztatott látja el, Rikker Anita Márta szakmai irányításával 2015. június eleje óta.

**A Művelődési Ház nyitva tartása**

A közművelődési rendeletben előírtaknak megfelelően került kialakításra a Művelődési Ház nyitva tartása. hétfőtől - péntekig 8.00 – 18.00 óráig szombaton 7.30-11.30 óráig. A havonta egy alkalommal 21 óráig történő nyitva tartás a rendezvények időpontjához kerül igazításra.

**Állandó programok, szakkörök**

hétfőnként Hímző szakkör keddenként 13.00-16.00 Falugazdász fogadóórája 19.00 Asztalitenisz minden második héten kedden Galambász Klub szerdánként Asszonyklub és gyermekeknek szóló Kézműves szakkör csütörtökönként Sióagárdi hagyományőrző Egyesület táncpróbája

**2015. I. félévében megvalósult programok**

2015. január 24-én első alkalommal került megrendezésre a Sióagárdi Disznótoros Mulatság. 2015. Február 7 Vadászbál 2015. február 14. Sióagárdi Nyugdíjas Egyesület farsangi bálja 2015. március 15. Ünnepi megemlékezés 2015. március 27. Borverseny 2015. április 18-án került sor a szekszárdi Gemenc Foltvarró Kör kiállítására, majd április 25-én foltvarró szakmai napra. 2015. május 1. Majális 2015. május 29. Nyárköszöntő program – Ünnepi testületi ülés Kiállítás megnyitó: Horváth János, Szücs Józsefné és Baksics Levente munkáiból

2015. május 30. Hazaváró, Falunap és Gyermeknap 2015. június 16-19 CSSK játszó 2015. június 20. XXI. Sió-menti Országos Halfőző Verseny

**További programok a nyár folyamán:**

2015. július 11. Aratónap 2015. július 7-31 Nyári gyermekprogramok (8 alkalommal) 2015. július 31. Német Kisebbségi Önkormányzat és a Sióagárdi Nyugdíjasok Egyesületének ruhaosztása 2015.augusztus 3-7 Sióagárdi Hagyományőrző Egyesület tánctábora 2015. augusztus 5. Anyatejes Világnap 2015. augusztus 20 Államalapító Szent István megemlékezés a templomban

Egy művelődési ház, közösségi színtér feladatai az alábbiak, melyeket közül már jelenleg is több működik és a Sióagárdi Művelődési Ház programjainak tervezésekor szeretnénk figyelembe venni.

1. Az iskolarendszeren kívüli, öntevékeny, önképző, szakképző tanfolyamok, életminőséget és életesélyt javító tanulási, felnőttoktatási lehetőségek, népfőiskolák megteremtése témakörben:

* munkanélküliség csökkentése érdekében felnőttoktatási és az iskolai képzést kiegészítő, képességfejlesztő, a humánerőforrás fejlesztő képzések elősegítése.
  + pl. nyelvi, számítástechnikai,
* A speciális helyzetű népességcsoportok gondjaihoz igazodó ismeretek, önsegítő, öntevékeny lehetőségek felkutatása, művelődési közösségek szervezése.
* A mentális kultúrát, önismeretet fejlesztő tanfolyamok, táborok, bemutatók, konzultációk, fórumok szervezése, természetbarát, környezetvédő közösség életre hívása, népszerűsítése, segítése

1. A település környezeti, szellemi, művészeti értékeinek, hagyományainak feltárása, megismertetése, a helyi művelődési szokások gondozása, gazdagítása témakörben:

* Sióagárd természeti, környezeti, kulturális, közösségi értékeinek, hagyományainak feltárása, megismertetése, a helyi művelődési szokások gondozása, gazdagítása.
* A helyi tudás, lokálpatriotizmus erősítése érdekében a helyi információk cseréje, helytörténeti, település ismertető kiállítások szervezése, helyi ünnepi alkalmak biztosítása, műsorok, bemutatók, találkozók, versenyek, vetélkedők szervezése.
* A közösségi emlékezet gazdagításához a kulturális élet eseményeiről dokumentumok gyűjtése, őrzése, közismertté tétele.
* A településsel kapcsolatos kiadványok megjelenésének kezdeményezése, elősegítése.
* A helyi társadalom kiemelkedő személyiségei, közösségei tevékenységének méltatása, kitüntetésekre, díjakra való felterjesztése.

1. Az egyetemes, a nemzeti, a nemzetiségi és más kisebbségi kultúra értékeinek megismertetése, a megértés és befogadás elősegítése, az ünnepek kultúrájának gondozása témakörben:

- A nemzeti és helyi ünnepek, évfordulók, a világi és egyházi hagyományos ünnepek közismertté tétele, a közművelődés lehetőségeivel élményeinek gazdagítása, támogatása.

- A különböző korosztályok eltérő szórakozási és közösségi igényeihez kulturált lehetőségek biztosítása, speciális kisközösségek szervezése.

- A kulturális turizmus ösztönzése

4.) Az ismeretszerző, az amatőr alkotó, művelődő közösségek tevékenységének támogatása témakörben:

- Az amatőr művészeti csoportok, alkotó műhelyek, kézműves tevékenységek szervezése, támogatása. Rendszeres foglalkozások, programok szervezése: foglalkozások gyerekeknek, felnőtteknek - A kiemelkedő tehetségű helyi alkotók közismertté tétele, fejlődésük szakmai támogatásának biztosítása, kiállítási, bemutatkozási lehetőség megteremtése

1. A helyi társadalom kapcsolatrendszerének, közösségi életének, érdekérvényesítésének segítése témakörben:

* A város különböző életkorú, érték- és érdekrendszerű civil közösségeinek igény szerinti segítése, művelődési szándékaik támogatása, településvédő-, szépítő, természet-, környezet-, érdekvédő, közéleti, helytörténeti körök, egyesületek összefogása, tevékenységük támogatása.
* A civil szervezetek közismertségének gondozása, együttműködésük elősegítése.
* Az ifjúság érdekérvényesítési, önigazgatási, művelődési kezdeményezéseinek kiemelt gondozása, intézményi segítése.
* A helyi együttműködésekhez, szolidáris akciókhoz a közművelődési intézmény biztosítása. A közösségi akciókhoz téri, tárgyi feltételek biztosítása, módszerek ajánlása.
* A helyi társadalom kapcsolatrendszerének, közösségi életének, érdekérvényesítésének segítése.

1. A kultúrák közötti kapcsolatok kiépítésének és fenntartásának segítése témakörben:

* Tájékoztatási, együttműködési, művelődési alkalmak kialakítása és rendszeressé tétele a helyi lakosság különböző tevékenységű, életkorú, nemű, világnézető közösségei és az oktatási, egészségügyi, szociális intézmények, gazdasági szervezetek képviselői között.
* Kapcsolat építése a közművelődés megyei, országos szervezeteivel, testvértelepülések, partnertelepülések kulturális intézményeivel.

1. A szabadidő kulturális célú eltöltéséhez a feltételek biztosítása témakörben:

* A Művelődési Házban a lakosság tájékozódásához, közösségi művelődéséhez, alkotó tevékenységének elősegítéséhez és rekreációjához a célnak megfelelő, esztétikus, célszerű környezet, infrastruktúra és segítő szakemberek biztosítása.
* A rendezvények alkalmával több korosztály művelődési, szórakozási igényét kielégítő programok összeállítása.
* Értékes hobbi- és gyűjtő tevékenységek felkutatása és megismertetése a településen.

1. Egyéb művelődési lehetőségek biztosítása témakörben:

* Információk gyűjtése és közismertté tétele helyi intézmények, szervezetek rendezvényeiről, a környező települések által kínált művelődési lehetőségekről.
* A helyi média képviselőivel folyamatos együttműködés, a lakosság tájékoztatása érdekében.
* A hazai kulturális események, műemlékek, múzeumok, színházi előadások, fesztiválok turista utak lehetőségeinek kínálata, szervezése.
* Jeles napokhoz kapcsolódó aktuális börzék, vásárok, sokadalmak szervezése.
* Fénymásolás és egyéb lakosságot segítő szolgáltatások biztosítása.
* Számítógép és Internet használatának lehetősége, e-Magyarország Pont működtetése.
* Ifjúsági közösségi programok szervezése, ifjúságfejlesztési folyamatok generálása, ifjúsági információs pont működtetése.

Kérem a Tisztelt Képviselő-testületet az előterjesztés megtárgyalására és elfogadására.

2015. szeptember 16.

Gerő Attila sk.

polgármester

*Határozati javaslat*

**Sióagárd Község Önkormányzata Képviselő-testületének …/2015.(IX.24.) határozata a Sióagárdi Művelődési Ház 2015. I félévi beszámolójának elfogadásáról**

Sióagárd Község Önkormányzatának Képviselő-testülete megtárgyalta a közművelődésről szóló 2015. év első félévi beszámolóját, az abban foglaltakat további feladat meghatározás nélkül elfogadja.

Felelős: Gerő Attila polgármester

Határidő: azonnal